cyanic-selkie/wikianc huggingface dataset:
Εναλλακτική Τράπεζα Ελβετίας
Τομείς δραστηριότητας
Η Εναλλακτική Τράπεζα Ελβετίας AG είναι ενεργή στε τομείς όπως η εξοικονόμηση, η κατάθεση και η χρηματοδότηση. Εκτός από την ιδιότητα της ως χρηματοπιστωτικό ίδρυμα, η ABS είναι ένας κοινωνικο-πολιτικός θεσμός: Στο πλαίσιο των δημοσίων σχέσεων θέλει να ευαισθητοποιήσει τον πληθυσμό στο θέμα της καλύτερης σχέσης με το χρήμα.
Μέθοδοι λειτουργίας
Εσωτερικά, η ABS ακολουθεί δημοκρατικές πολιτικές, καθώς η συμμετοχή και οι ίσες ευκαιρίες για άνδρες και γυναίκες έχουν υψηλή προτεραιότητα στην αντζέντα της. Έχει υιοθετήσει επίσης ένα σύστημα ποσοστώσεων για το διοικητικό συμβούλιο, σύμφωνα με το οποίο κανένα φύλο δε μπορεί να κατέχει περισσότερο από το 60 % των εδρών.
Στοιχεία και αριθμοί
Μέχρι το τέλος του 2014, η ABS εξυπηρετούσε 33.224 πελάτες. Το σύνολο της περιουσίας της ανήλθε σε 1,586 δισ. ελβετικά φράγκα. Στην ABS συμμετέχουν περισσότεροι από 5.000 στους μετόχους.
Ίδρυση
Η Εναλλακτική Τράπεζα Ελβετίας AG ιδρύθηκε στις 29 Οκτωβρίου του 1990 στο Όλτεν από αυτο-διαχειριζόμενες οικολογικές και αναπτυξιοκεντρικές οργανώσεις και σχετικά κινήματα. Οφείλει την ίδρυσή της, μεταξύ άλλων, στις προπαρασκευαστικές εργασίες της Διακήρυξης της Βέρνης (EvB).
Επέκταση
Το 1997 η ABS άνοιξε το πρώτο της υποκατάστημα στη γαλλόφωνη Ελβετία, στη Λοζάνη ενώ, το 2005, ακολούθησε ένα γραφείο πληροφοριών στην ιταλόφωνη Ελβετία στην Μπελλιντσόνα, το οποίο εν τω μεταξύ έκλεισε πάλι. Το 2010 άνοιξε στη Ζυρίχη ένα συμβουλευτικό γραφείο.
Ριζοσπαστικές ενέργειες
Σύμφωνα με την απόφαση της Ελβετικής Εθνικής Τράπεζας, η ABS εισήγαγε τον Οκτώβριο του 2015 τα αρνητικά επιτόκια για ιδιώτες πελάτες και υπήρξε η πρώτη τράπεζα που προέβησε σε μια τέτοια ενέργεια.
Η Τράπεζα είναι μέλος της Παγκόσμιας Συμμαχίας για τις Τραπεζικές Εργασίες με Αξίες (Global Alliance for Banking on Values).
Εξωτερικοί σύνδεσμοι
Κατηγορία:Οικονομία της Ελβετίας
Ultraviolence (τραγούδι)
Το Ultraviolence είναι ένα τραγούδι που ηχογραφήθηκε από την Αμερικανίδα τραγουδίστρια και στιχουργό Λάνα Ντελ Ρέι για το τρίτο της ομότιτλο στούνιο άλμπουμ, Ultraviolence. Γράφτηκε από την Ντελ Ρέι και τον Ντανιέλ Χιθ και παράχθηκε από τον Νταν Άουερμπακ. Κυκλοφόρησε στις 4 Ιουνίου 2014 από τις εταιρείες Polydor και Interscope Records, ως το τρίτο σινγκλ του άλμπουμ. Ένα μουσικό βίντεο σε σκηνοθεσία Φραντσέσκο Καροτσίνι, κυκλοφόρησε στις 30 Ιουλίου 2014.
Παραπομπές
Κατηγορία:Τραγούδια του 2014 Κατηγορία:Singles του 2014 Κατηγορία:Τραγούδια της Λάνα Ντελ Ρέι Κατηγορία:Αγγλόφωνα τραγούδια
Λίμνη Λευκογείων
Η Λίμνη Λευκογείων είναι τεχνητή λίμνη που βρίσκεται στα βορειοδυτικά του Νομού Δράμας πολύ κοντά στο χωριό Λευκόγεια. Δημιουργήθηκε έπειτα από κατασκευή φράγματος με σκοπό την συγκράτηση των νερών των ρεμάτων Μυλόρεμα και Κρυονέρι που πλημμύριζαν το οροπέδιο, αλλά και για τις ανάγκες ύδρευσης του οροπεδίου. Το φράγμα της που είναι φτιαγμένο από χώμα έχει μήκος 320 μέτρα. Η επιφάνεια της λίμνης είναι περί τα 900 στρέμματα, ο ωφέλιμος όγκος φτάνει τα 13.000.000 κ.μ. και η περίμετρος της καλύπτει μια έκταση 8,25 χλμ. Στις βορειες όχθες δημιουργούνται υγρολίβαδα, ενώ ιδιαίτερο χαρακτηριστικό της λίμνης είναι τα μικρά φιόρδ και η δαντελωτή μορφολογία της ακτής.
Παραπομπές
Κατηγορία:Τεχνητές λίμνες της Ελλάδας Κατηγορία:Λίμνες της Μακεδονίας Κατηγορία:Γεωγραφία της Δράμας Κατηγορία:Δήμος Κάτω Νευροκοπίου
Πληθωρισμός (κοσμολογία)
Στη φυσική κοσμολογία, κοσμικός πληθωρισμός, κοσμολογικός πληθωρισμός, ή απλά  πληθωρισμός είναι μια θεωρία της εκθετικής διαστολής του χώρου στο πρώιμο σύμπαν. Η πληθωριστική εποχή διήρκεσε από τα 10-36 δευτερόλεπτα μετά την εικαζόμενη Μεγάλη Έκρηξη (Big Bang)  σε κάποια στιγμή μεταξύ 10-33 και 10-32 δευτερόλεπτα μετά τη μοναδικότητα. Μετά την πληθωριστική περίοδο, το Σύμπαν συνεχίζει να επεκτείνεται, αλλά με λιγότερο έντονο ρυθμό.
Γενικά
Η θεωρία του πληθωρισμού αναπτύχθηκε στις αρχές της δεκαετίας του 1980. Η θεωρία εξηγεί την προέλευση της μεγάλης κλίμακας δομής του σύμπαντος. Κβαντικές διακυμάνσεις στις μικροσκοπικές πληθωριστικές περιοχές, μεγεθύνθηκαν σε κοσμικό μέγεθος, και έγιναν οι σπόροι για την ανάπτυξη της δομής του Σύμπαντος. Πολλοί φυσικοί πιστεύουν επίσης ότι ο πληθωρισμός εξηγεί γιατί το Σύμπαν φαίνεται το ίδιο προς όλες τις κατευθύνσεις (ισοτροπικό), γιατί η ακτινοβολία υποβάθρου διανέμεται ομοιόμορφα, γιατί το Σύμπαν είναι επίπεδο και γιατί δεν έχουν παρατηρηθεί μαγνητικά μονόπολα.
Οι αρχιτέκτονες
Το 2002, τρεις από τους  αρχιτέκτονες της θεωρίας πληθωρισμού είχαν αναγνωριστεί για τις σημαντικές συνεισφορές τους: οι φυσικοί Άλαν Γκουθ του MIT, ο Αντρέι Λίντε του Στάνφορντ, και ο Πολ Στάινχαρτ του Πρίνστον μοιράστηκαν το διάσημο Βραβείο Dirac  "για την ανάπτυξη της έννοιας του πληθωρισμού στην κοσμολογία". Το 2012, στους Άλαν Γκουθ, και Αντρέι Λίντε απονεμήθηκε το Breakthrough Prize in Fundamental Physics για την εφεύρεση και την ανάπτυξη της πληθωριστικής κοσμολογίας.
Εξωτερικοί σύνδεσμοι
Κατηγορία:Φυσική κοσμολογία Κατηγορία:Μεγάλη Έκρηξη
Straight Out of Hell
Straight Out of Hell είναι ο τίτλος του 14ου άλμπουμ του γερμανικού power metal συγκροτήματος Helloween, το οποίο κυκλοφόρησε στις 18 Ιανουαρίου του 2013 μέσω της δισκογραφικής εταιρείας The End Records.
Οι ηχογραφήσεις του δίσκου πραγματοποιήθηκαν το 2012 στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ.
Το κομμάτι "Burning Sun" είναι αφιερωμένο στον κιμπορντίστα των Deep Purple, Τζον Λορντ και το "Wanna Be God" στον τραγουδιστή των Queen, Φρέντι Μέρκιουρι.
Το άλμπουμ σκαρφάλωσε στο Top-10 στην Τσεχία, την Ουγγαρία, τη Φινλανδία, τη Γερμανία και τη Σουηδία, ενώ το συγκρότημα επέστρεψε στον αμερικάνικο κατάλογο επιτυχιών, με τον δίσκο να μπαίνει στις χαμηλές θέσεις του Top-100. Για την προώθηση του, οι Helloween περιόδευσαν σε όλο τον κόσμο μαζί με τους Gamma Ray.
Θέσεις τσαρτ
Straight Out of Hell (άλμπουμ)
Επίσημη κυκλοφορία: 18 Ιανουαρίου 2013
Μέλη των Helloween
Η σύνθεση του συγκροτήματος κατά την ηχογράφηση του "Straight Out of Hell" είχε την εξής μορφή:
Αμμούσα Αιτωλοακαρνανίας
Η Αμμούσα είναι παραθαλάσσιο χωριό του Δήμου Ακτίου - Βόνιτσας της Περιφερειακής Ενότητας Αιτωλοακαρνανίας. Σύμφωνα με την απογραφή του 2011, ο πληθυσμός της ανέρχεται στους 76 κατοίκους.
Γεωγραφία - Ιστορία
Η Αμμούσα βρίσκεται στο βορειοδυτικό άκρο της Αιτωλοακαρνανίας, δίπλα στην ΕΟ42 Αμφιλοχίας - Λευκάδας και απέχει 16,5 χλμ. ΝΔ. της Βόνιτσας και 10 χλμ. από την πόλη της Λευκάδας. Δυτικά και δίπλα του χωριού είναι η λίμνη Βουλκαρία, της οποίας ο υγρότοπος αποτελεί σημαντικό βιότοπο και προστατεύεται από τη συνθήκη Ραμσάρ. Στα βόρεια του οικισμού περνάει μια στενή διώρυγα - κανάλι μήκους 1.400 μέτρων που συνδέει τη λίμνη με την θάλασσα και ονομάζεται "κανάλι της Κλεοπάτρας" (βλ. Ναυμαχία του Ακτίου) και είναι το όριο με το γειτονικό χωριό Άγιος Νικόλαος.
Η Αμμούσα αναφέρεται επίσημα το 1991 να ανήκει στην τότε κοινότητα Πλαγιάς της επαρχίας Βονίτσης και Ξηρομέρου. Αργότερα υπήχθη στον καποδιστριακό δήμο Κεκροπίας (μετέπειτα Παλαίρου), ενώ σύμφωνα με το σχέδιο Καλλικράτης, μαζί με την Πλαγιά και την Παλιά Πλαγιά αποτελούν την Τοπική κοινότητα Πλαγιάς που ανήκει στη Δημοτική Ενότητα Πάλαιρου του Δήμου Ακτίου - Βόνιτσας.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ακτίου - Βόνιτσας
Λίμνη Κρονότσκογιε
thumb|left|285px|Αεροφωτογραφία της λίμνης (το μαύρο τρίγωνο στα αριστερά) τον Νοέμβριο του 1985. Τα ηφαίστεια [[Κρονότσκι και Κρασενινίκοφ ρίχνουν τις επίσης τριγωνικές σκιές τους ανάμεσα στη λίμνη και τον Ειρηνικό Ωκεανό, ο οποίος είναι στο δεξιό μέρος της εικόνας. Ο βορράς είναι προς τα επάνω αριστερά.]] Η Λίμνη Κρονότσκογιε (ρωσ. Кроноцкое озеро, ρωσική προφορά «Κρανότσκαγιε») είναι λίμνη που βρίσκεται στη χερσόνησο Καμτσάτκα, στο Κράι Καμτσάτκα της Ρωσίας. Είναι η μεγαλύτερη λίμνη της μεγάλης αυτής χερσονήσου και απέχει 30 χιλιόμετρα από την Κοιλάδα των Θερμοπιδάκων και 40 από την ανατολική ακτή της χερσονήσου. Πήρε το όνομά της από το γειτονικό ηφαίστειο Κρονότσκι, μέρος της Ανατολικής Οροσειράς, του οποίου το όνομα προέρχεται με τη σειρά του από την ιτελμενική λέξη krának, που σημαίνει «ψηλό πέτρινο βουνό». Η λίμνη σχηματίσθηκε πριν από περίπου 10 χιλιάδες χρόνια, όταν λάβα και πυροκλαστικές ροές από εκρήξεις του Κρονότσκι και του γειτονικού του ηφαιστείου Κρασενινίκοφ έφραξαν την κοίτη του παλαιού ποταμού Κρονότσκαγια.
Η λίμνη έχει έκταση 246 τετραγωνικά χιλιόμετρα και τριγωνικό σχήμα. Το μέσο βάθος της είναι 58 μέτρα, ενώ η λεκάνη απορροής της ανέρχεται σε 2.330 τετραγωνικά χιλιόμετρα. Οι μεγαλύτεροι ποταμοί που εκβάλλουν στη λίμνη είναι οι Λιστβενίτσκαγια, Ουνάνα και Ουζόν. Τα νερά της λίμνης εκρέουν από τον νέο ομώνυμο ποταμό Κρονότσκαγια, που αρχίζει τον ρου του από το νοτιοανατολικό άκρο της και ρέει 39 χιλιόμετρα προς τα νοτιοανατολικά, εκβάλλοντας στον Ειρηνικό Ωκεανό.
Οι χειμαρρώδεις ροές στην αρχή του ποταμού Κρονότσκαγια εμποδίζουν τα ψάρια να αφήσουν τη λίμνη ή να εισέλθουν σε αυτή. Επομένως τα ψάρια που ζουν στη Λίμνη Κρονότσκογιε παρουσιάζουν ιδιαίτερο επιστημονικό ενδιαφέρον ως πρότυπο διαδικασιών μικροεξελίξεως. Πρόκειται για έναν απομονωμένο πληθυσμό σολωμού-πέστροφας του είδους Oncorhynchus nerka και μια ομάδα του γένους Salvelinus, που διακρίνεται από τον μεγάλο πολυμορφισμό της: οι ερευνητές έχουν ταυτοποιήσει τρείς έως πέντε διαφορετικές μορφές της. Η λίμνη έχει 11 νησιά, όλα στην ανατολική πλευρά της, που έχουν συνολική έκταση περί τα 500 στρέμματα, ωστόσο φιλοξενούν μια αποικία από περίπου 600 ζεύγη γλάρων του είδους Larus schistisagus. Η λίμνη είναι επίσης πολύ γνωστή για τους κύκνους της.
Η περιοχή γύρω από τη λίμνη είναι ακατοίκητη και προστατεύεται ως «Φυσικό καταφύγιο Κρονότσκι», μέρος του φυσικού Μνημείου Παγκόσμιας Κληρονομιάς με την ονομασία «Ηφαίστεια της Καμτσάτκα». Οι πρώτοι Ρώσοι που έφθασαν ποτέ στη λίμνη ήταν τα μέλη της εξερευνητικής αποστολής του Φ.Π. Ρυαμπουσίνσκι το 1908 και τα νησάκια της λίμνης πήραν τα ονόματά τους.
Παραπομπές
Κρονοτσκογιε Λιμνη Κρονοτσκογιε
Τεσενέι
Το Τεσενέι (αραβ. تسني, γραφές με το λατινικό αλφάβητο: Teseney, Tessenei, Tesseney) είναι πόλη στη δυτική Ερυθραία της Αφρικής, στην Περιφέρεια Γκας-Μπάρκα. Βρίσκεται κοντά στη συνοριακή πόλη Κάσαλα του Σουδάν και πάνω στον ποταμό Μάρεμπ ή Γκας. Το Τεσενέι καταστράφηκε μερικώς κατά τον Πόλεμο της Ανεξαρτησίας της Ερυθραίας και σήμερα έχει 18.000 κατοίκους, ενώ η μητροπολιτική περιοχή του είχε 65.000 κατοίκους στην απογραφή του 2012. Μεταπολεμικώς αποτελεί διοικητικό κέντρο, με τελωνείο, γραφεία γεωργικών υπηρεσιών και μια στρατιωτική βάση.
Γενικά
Το όνομα Τεσενέι, όπως και το υποκοριστικό Σενέι (Seney), προέρχεται από τη γλώσσα τίγκρε (και όχι από την τιγκρινιακή) και σημαίνει «ας είναι όμορφο να κατοικήσουμε». Επίσης, όσοι γεννήθηκαν εκεί το αποκαλούν και Σαμπότ. Το 1929 ονομάσθηκε από τους Ιταλούς αποικιοκράτες «Χωριό του Γκασπερίνι», από το όνομα του πρώην αποικιακού διοικητή της Ερυθραίας.
Το Τεσενέι απέχει οδικώς 45 χιλιόμετρα από τα σύνορα με το Σουδάν. Κατοικείται από ανθρώπους διάφορων εθνοτήτων. Βόρεια από τα προάστια της πόλεως υπάρχουν λίγοι λόφοι, από τις κορυφές των οποίων η θέα είναι εξαιρετική προς την πλευρά του Σουδάν. Οι αγρότες στα νότια του Τεσενέι αναφέρουν βρυχηθμούς λιονταριών, μόνο όμως ένα νεαρό αρσενικό λιοντάρι έχει φωτογραφηθεί στην περιοχή, το καλοκαίρι του 2006. Μαϊμούδες και στικτές ύαινες παρατηρούνται επίσης συχνά κοντά στα προάστια, ενώ από πλευράς χλωρίδας κυριαρχούν η ακακία και ο φοίνικας Ντουμ.
Το Τεσενέι χωρίζεται σε αρκετά «χιλάτ», δηλαδή διαμερίσματα-συνοικίες που κατοικούνται από διαφορετικές εθνοτικές ομάδες. Υπάρχει έτσι το Χιλάτ Τακαρίν, όπου κατοικούν Τακρούρ (φυλές που μετανάστευσαν από τη σημερινή Νιγηρία πριν από αιώνες), το Χιλάτ Σουδάν (φιλοξενεί τη σουδανική κοινότητα στην πόλη), το Χιλάτ Χαλαμπίτ (με αγρότες της φυλής Μπενί-Αμέρ), το Χιλάτ Σομάλ (στο εμπορικό κέντρο, κατοικούμενο από Σομαλούς). Το τελευταίο είναι κτισμένο γύρω από έναν γρανιτένιο λόφο με ύψος λίγο περισσότερο από 100 μέτρα. Το ρυάκι Τανταλάι διασχίζει την πόλη και χύνεται στον Γκας, ενώ ένα αρδευτικό κανάλι, το Τουρ-α, παίρνει νερό από τον Γκας και το μεταφέρει σε καλλιέργειες βαμβακιού, κοντά στο χωριό Αλί-Γκιντέρ, δέκα χιλιόμετρα μακρύτερα. Η πόλη υδρεύεται από έναν ταμιευτήρα-δεξαμενή, που τροφοδοτείται με αντλίες της δεκαετίας του 1930 από τα νερά των άμμων του Γκας.
Ιστορία
Κατά την αποικιακή περίοδο το Τεσενέι και το γειτονικό χωριό Αλί-Γκιντέρ (ή Αλί-Γκιντίρ) υπήρξαν το επίκεντρο ενός τεράστιου προγράμματος αγροτικής αναπτύξεως με χρήση των υδάτων του ποταμού Γκας. Το πρόγραμμα χρονολογείται από το 1905, όταν οι πρώτες μελέτες σκοπιμότητας έγιναν από τον Ιταλό μηχανικό Νικόλα Κόλες. Τα έργα άρχισαν το 1924, με ένα μικρό φράγμα, έναν μικρό ταμιευτήρα (εγκαινιάσθηκε το 1928) και αρκετά άλλα έργα, όπως ένα δίκτυο αρδευτικών καναλιών για το πότισμα περίπου 100 χιλιάδων στρεμμάτων, που κατασκεύασε η ιταλική εταιρεία SIA (Società Imprese Africane). Η βασική καλλιέργεια ήταν το βαμβάκι, της ποικιλίας «Σακελλαρίδη» που καλλιεργείτο και στην Αίγυπτο, και ολόκληρη η παραγωγή εξαγόταν στην Ιταλία. Ένα εκκοκιστήριο, μύλος για την άλεση των σπόρων, ηλεκτροπαραγωγό εργοστάσιο και εργοστάσιο και αποθήκη γεωργικών μηχανημάτων συμπλήρωσαν το έργο, μαζί με ένα σύγχρονο κλωστοϋφαντουργείο στο Τεσενέι.
Ιδιόμορφο ήταν το σύστημα εποπτείας των φυτειών, από τους λεγόμενους blatas (blata είναι ένας αριστοκρατικός τίτλος της Ερυθραίας και Αιθιοπίας). Οι blatas μεταφέρθηκαν στην περιοχή μαζί με τους συγγενείς τους από μέρη μέχρι και την κεντρική Ερυθραία. Σήμερα στην περιοχή ζουν φυλές των Χενταρέμπ και 1.500 πρώην πολεμιστές του πολέμου της ανεξαρτησίας με τις οικογένειές τους, καλλιεργώντας βαμβάκι, σουσάμι και σόργο.
Ο Πόλεμος της Ανεξαρτησίας της Ερυθραίας (1961-1991) προκάλεσε την καταστροφή των παραπάνω αποικιακών έργων. Στο Τεσενέι υπάρχουν ακόμα λιγοστά απομεινάρια της ιταλοκρατίας. Κατά τον πόλεμο η πόλη βομβαρδίστηκε επανειλημμένα και έγινε πεδίο σκληρών μαχών, εξαιτίας της εγγύτητάς της στα σύνορα με το Σουδάν, από το οποίο οι επαναστάτες της Ερυθραίας προμηθεύονταν όπλα και προμήθειες. Αλλά ήταν και το πρώτο μέρος που επικράτησε η επανάσταση, το 1988, έχοντας υποστεί εκτεταμένες ζημιές.
Οικονομία
Κατά την εποχή των βροχών, από τον Ιούλιο μέχρι τον Σεπτέμβριο, οι περισσότερες εκτάσεις γύρω από την πόλη γίνονται αδιάβατες, αλλά ο προσφάτως κατασκευασμένος ασφαλτοστρωμένος δρόμος από το Μπαρέντου εξασφαλίζει άνετη σύνδεση με την υπόλοιπη χώρα. Καθημερινά δρομολόγια υπεραστικών λεωφορείων συνδέουν το Τεσενέι με την Κάσαλα στο Σουδάν, το Μπαρέντου και την Ασμάρα, την πρωτεύουσα της Ερυθραίας.
Εξωτερικοί σύνδεσμοι
Τεσενει
Ερρίκος Ζ΄ του Μπζεγκ
Ο Ερρίκος Ζ΄ ο με την ουλή, ο Γενναίος ή του Μπζεγκ, πολων. Henryk VII blizną, Waleczny ή z Brzeski (1343/45 - 11 Ιουλίου 1399) από τον Οίκο των Πιαστ-Σιλεσίας ήταν δούκας του Μπζεγκ/Μπρηγκ από το 1361 (μαζί με τον πατέρα του ως το 1398) και κυβερνήτης της Νιέμτσα από το 1395.
Βιογραφία
Ήταν ο μόνος γιος του Λουδοβίκου Α΄ δούκα των Λέγκνιτσα, Μπζεγκ και της Αγνής των Πιαστ, κόρης του Ερρίκου Δ΄ δούκα των Ζάγκαν, Γκλόγκουφ.
Οικογένεια
Νυμφεύτηκε το 1369 την Ελένη (απεβ. 1369), κόρη του Όθωνα Δ΄ κόμη του Όρλαμυντε και είχε τέκνο:
Το 1369 απεβίωσε η Ελένη και ο Ερρίκος Ζ΄ έκανε δεύτερο γάμο το 1379 με τη Μαργαρίτα των Πιαστ, κόρη του Σιεμόβιτ Γ΄ δούκα της Μαζοβίας και είχε τέκνα:
Παραπομπές
Κατηγορία:Οίκος των Πιαστ-Σιλεσίας
Τονγκατάπου
Το Τονγκατάπου (Tongatapu) είναι το κυριότερο νησί του νησιωτικού κράτους Τόνγκα. Σε αυτό βρίσκεται η πρωτεύουσα του κράτους, η Νουκουαλόφα. Βρίσκεται στο νότιο σύμπλεγμα νησιών της Τόνγκα, στο οποίο έδωσε το όνομά του. Το 70,5% του πληθυσμού του βασιλείου, 74.611 κάτοικοι το 2016, ζουν στο Τονγκατάπου.
Το Τονγκατάπου γνώρισε ταχύτερη οικονομική ανάπτυξη από τα άλλα νησιά της Τόνγκα και έτσι προσέλκυσε πολλούς εσωτερικούς μετανάστες από αυτά.
Γεωγραφία
Η νήσος έχει έκταση 257,03 τετραγωνικά χιλιόμετρα (ή 260,48 μαζί με τις παρακείμενες νησίδες), όντας το μεγαλύτερο νησί της Τόνγκα, και είναι γενικώς επίπεδη, καθώς είναι κοραλλιογενής. Η επιφάνειά της ωστόσο είναι καλυμμένη με παχύ εύφορο έδαφος από την ηφαιστειακή τέφρα γειτονικών ηφαιστείων. Το μέγιστο υψόμετρό της είναι 28 μέτρα πάνω από την επιφάνεια της θάλασσας, στην κορυφή του λοφίσκου Μάτα κι Έουα, στην απότομη νότια ακτή του νησιού.
Στα βόρεια του Τονγκατάπου υπάρχουν πολλές μεμονωμένες νησίδες και κοραλλιογενείς ύφαλοι, που εκτείνονται μέχρι 7 χιλιόμετρα από τις ακτές του. Οι σχεδόν τελείως αποκλεισμένες από τον ωκεανό λιμνοθάλασσες Φανγκαούτα και Φανγκακακάου αποτελούν σημαντικούς βιότοπους αναπαραγωγής πουλιών και ψαριών, καθώς συνορεύουν με μαγκρόβιες ακτές, και αυτό παρά την εγγύτητα της πρωτεύουσας Νουκουαλόφα. Αμφότερες οι λιμνοθάλασσες ανακηρύχθηκαν «Φυσικό Καταφύγιο» από το κράτος το 1974.
Εξωτερικοί σύνδεσμοι
Τονγκαταπου
Πέδρο Αλμπένιθ
Ο Πέδρο Αλμπένιθ υ Μπασάντα (Pedro Albéniz y Basanta Λογρόνιο 14 Απριλίου 1795 – Μαδρίτη 22 Απριλίου 1855), ήταν Ισπανός συνθέτης, πιανίστας και μουσικοπαιδαγωγός του 19ου αιώνα.
Δεν σχετίζεται με τον περίφημο Ισαάκ Αλμπένιθ, αλλά ήταν γιος τού, επίσης συνθέτη, Ματέο Αλμπένιθ, με τον οποίο ξεκίνησε τις μουσικές του σπουδές. Τις τελειοποίησε στο Παρίσι με δασκάλους τούς Α. Χερτς (Henri Herz) στο πιάνο και Φ. Κάλκμπρενερ (Friedrich Kalkbrenner) στη σύνθεση. Επίσης, πήρε συμβουλές σύνθεσης από τον Ροσίνι. Επιστρέφοντας στην Ισπανία, υπηρέτησε ως οργανίστας στην εκκλησία της Santa Maria στο Σαν Σεμπαστιάν και, στη συνέχεια, έγινε καθηγητής στο Βασιλικό Ωδείο της Μαδρίτης, οργανίστας τής Capilla Real και προσωπικός δάσκαλος πιάνου της βασίλισσας Ισαβέλλας. Η καριέρα του ως σολίστ πιάνου δεν δικαίωσε τις αρχικές προσδοκίες, καθώς αφιερώθηκε στην διδασκαλία. Παρά τις πολυάριθμες συνθέσεις, έγινε γνωστός κυρίως για την μέθοδο πιάνου που συνέγραψε και η οποία υιοθετήθηκε από όλους τους Ισπανούς πιανίστες στο Ωδείο της Μαδρίτης, κατά τη διάρκεια των μέσων του 19ου αιώνα.
Πηγές
Κατηγορία:Παιδαγωγοί Κατηγορία:Ισπανοί συνθέτες κλασικής μουσικής
Τσιαγί
Το Τσιαγί (κινεζ. 嘉義) είναι πόλη στην πεδινή περιοχή της νοτιοδυτικής Ταϊβάν. Κατά τη Δυναστεία Τσινγκ ονομαζόταν Κα-τζή, ενώ η ιστορική ονομασία της είναι Τιροσέν. Το 2016 είχε πληθυσμό 270.254 κατοίκους.
Γεωγραφία
Το Τσιαγί είναι κτισμένο στο βόρειο μέρος της πεδιάδας Τσιανάν (γνωστής και ως Τσιαγί-Ταϊνάν), σε απόσταση περίπου 30 χιλιομέτρων από τη θάλασσα σε ευθεία γραμμή. Οι γεωγραφικές συντεταγμένες του κέντρου του είναι 23°28΄48΄΄ Βόρειο πλάτος και 120°26΄59΄΄ Ανατολικό μήκος, ενώ το υψόμετρο του κέντρου της είναι 32 μέτρα πάνω από την επιφάνεια της θάλασσας. Στα ανατολικά της πόλεως υψώνεται το Αλί-σαν (βουνό Αλί), αγαπημένος προορισμός αναψυχής των κατοίκων της, ενώ στα δυτικά της βρίσκεται το Αεροδρόμιο του Τσιαγί, σε απόσταση μόλις 5 χιλιομέτρων από το κέντρο της πόλεως. Στα βόρεια της πόλεως κυλά ο ποταμός Πούζι και στα νότια ο ποταμός Μπατζάνγκ ή Πατσάνγκ. Το Τσιαγί είναι μία από τις τρεις πόλεις «επαρχιακού επιπέδου» της Ταϊβάν, οι οποίες έχουν τη δική τους πλήρη αυτοδιοίκηση ισότιμη με τη διοίκηση επαρχίας (οι άλλες δύο είναι το Σιντσού και το μεγάλο λιμάνι Τζιλούν, πάνω από αυτές βρίσκονται μόνο οι 5 μεγαλύτερες σε πληθυσμό πόλεις της χώρας, που έχουν ειδικό καθεστώς). Η «επαρχία» αυτή της πόλεως Τσιαγί έχει έκταση μόλις 60,03 τετραγωνικά χιλιόμετρα, με μέγιστο μήκος στη διεύθυνση ανατολής-δύσης 15,8 χιλιόμετρα και μέγιστο πλάτος στη διεύθυνση βορρά-νότου 10,5 χιλιόμετρα. Η επαρχία περιβάλλεται από παντού από την ομώνυμη Κομητεία Τσιαγί (πρώτου επιπέδου διοικητική υποδιαίρεση της Ταϊβάν). Το έδαφος στο οποίο είναι κτισμένο η πόλη αποτελεί εύφορη πρώην γεωργική γη και υψώνεται με μικρή κλίση από τα ανατολικά προς τα δυτικά. Το Τσιαγί είναι μία από τις πλησιέστερες στον Τροπικό του Καρκίνου πόλεις της Ασίας, με τον συγκεκριμένο παράλληλο να διέρχεται λίγο νότια της πόλεως.
Το Τσιαγί υποδιαιρείται σε δύο διαμερίσματα: το Ανατολικό με 122.877 κατοίκους και το Δυτικό με 147.396 κατοίκους (απογραφή του 2016). Η διοικητική έδρα όλης της πόλεως-επαρχίας βρίσκεται στο Ανατολικό Διαμέρισμα.
Κλίμα
Η πόλη έχει θερμό υγρό υποτροπικό κλίμα (Cwa στην κλιματική ταξινόμηση Κέππεν). Βορειοανατολικοί άνεμοι το φθινόπωρο και τον χειμώνα περιορίζουν τις βροχοπτώσεις, ενώ οι νοτιοδυτικοί άνεμοι το θέρος και το τελευταίο μέρος της ανοίξεως φέρνουν τις περισσότερες βροχές, με πάνω από το 60% της ετήσιας βροχοπτώσεως, που είναι 1.774 χιλιοστόμετρα, να πέφτει από τον Ιούνιο μέχρι τον Αύγουστο. Ωστόσο η σχετική υγρασία είναι υψηλή ολόκληρο το έτος (μέσος όρος 80,6%).
«Αδελφές» πόλεις
Το Τσιαγί είναι «αδελφοποιημένο» με τις εξής 7 πόλεις:
Επίσης, με ολόκληρη την επαρχία Μπουλακάν των Φιλιππίνων.
Εξωτερικοί σύνδεσμοι
Τσιαγι
Καθεδρικός Ναός Αγίου Βικεντίου ντε Πωλ (Τύνιδα)
Ο Καθεδρικός Ναός Αγίου Βικεντίου ντε Πωλ βρίσκεται στην πρωτεύουσα της Τυνησίας, την Τύνιδα και αποτελεί την έδρα της Αρχιεπισκοπής της Τύνιδας. Είναι αφιερωμένος στον Άγιο Βικέντιο ντε Πωλ που γεννήθηκε το 1581 και πέθανε το 1660 και θεωρείται προστάτης όλων των φιλανθρωπικών ιδρυμάτων της Ρωμαιοκαθολικής Εκκλησίας.
Ο ναός ξεκίνησε να κατασκευάζεται το 1893 και άρχισε να λειτουργεί τα Χριστούγεννα του 1897, αν και προσωρινά με ξύλινα καμπαναριά λόγω έλλειψης χρημάτων. Έχει νεοβυζαντινά αρχιτεκτονικά στοιχεία καθώς και στοιχεία της Μαυριτανικής και της Γοτθικής Αναγέννησης. Βρίσκεται στην Πλατεία της Ανεξαρτησίας (Place de l'Indépendence), απέναντι από τη Γαλλική πρεσβεία, στο σημείο που η Λεωφόρος Χαμπίμπ Μπουργκίμπα (Avenue Habib Bourguiba) συναντά την Λεωφόρο της Γαλλίας (Avenue de France).
Ο Καθεδρικός του Σαιντ Βίνσεντ ντε Πωλ συνεχίζει να λειτουργεί και σήμερα ως εκκλησία σε αντίθεση με τον Καθεδρικό του Σαιντ Λουίς στην Καρθαγένη, που ανήκει πλέον στο κράτος της Τυνησίας και χρησιμοποιείται για πολιτιστικές εκδηλώσεις.
Παραπομπές
Κατηγορία:Καθεδρικοί ναοί στην Τυνησία Κατηγορία:Τύνιδα
Συνθήκη του Φρέντερικσμποργκ
History
Η δανο-σουηδική πλευρά της σύγκρουσης ξεκίνησε το 1700, αλλά η ειρήνη αποκαταστάθηκε την ίδια χρονιά. Η Δανία εισήλθε ξανά στον πόλεμο το 1709, επιδιώκοντας να ανακτήσει τις χαμένες επαρχίες Σκάνια, Μπλεκίνιε και Χάλαντ. Ωστόσο, ο Σουηδός στρατηγός Μάγκνους Στένμποκ κατάφερε να υπερασπιστεί τις επαρχίες αυτές, χωρίς την παρουσία του Βασιλιά Καρόλου ΙΒ΄ της Σουηδίας. Σε άλλα μέτωπα, η Σουηδία δεν ήταν το ίδιο αποτελεσματική. Ειδικότερα στο μέτωπο με τη Ρωσία, το 1721, ο σουηδικός στρατός στο Στράλζουντ της Σουηδικής Πομερανίας υπέστη σφοδρή ήττα.
Η Σουηδία κατέβαλε 600.000 Ρίξνταλερ ως αποζημίωση (ως εγγύηση για αυτά τα χρήματα, η Δανία κατέλαβε προσωρινά το Βίσμαρ στη Σουηδική Πομερανία), τερμάτισε τη συμμαχία της με το Χόλσταϊν και έχασε το δικαίωμα της αφορολόγητης διέλευσης του Όρεσουντ. Η Δανία απέκτησε επίσης τον πλήρη έλεγχο του Σλέσβιχ, ενώ οι περιοχές της Σουηδικής Πομερανίας που κατείχαν οι Δανοί επέστρεψαν στη Σουηδία. Η Συνθήκη της Κοπεγχάγης του 1660, η Διακοπή του Μάλμε του 1662, η Συνθήκη του Φονταινεμπλώ του 1679 και της Στοκχόλμης, επίσης του 1679, επικυρώθηκαν εκ νέου με την Συνθήκη του Φρέντερικσμποργκ.
Ντράγκαν Μπέντερ
Ο Ντράγκαν Μπέντερ (γεννήθηκε στις 17 Νοεμβρίου 1997) είναι Κροάτης επαγγελματίας καλαθοσφαιριστής της Μακάμπι Τελ Αβίβ του Ισραηλινού Πρωταθλήματος και της Ευρωλίγκας. Έχει ύψος 2,13 μέτρων και παίζει τις θέσεις του πάουερ φόργουορντ και του σέντερ. Επιλέχθηκε από τους Φοίνιξ Σανς με την τέταρτη συνολική επιλογή στο ντραφτ του ΝΒΑ το 2016. Ο Μπέντερ εκπροσωπεί την εθνική ομάδα της Κροατίας, με εμπειρία στις νεανικές διοργανώσεις της FIBA Ευρώπης. Πριν παίξει στο Ισραήλ, αγωνίστηκε με πολλές ομάδες στην Κροατία και στην ακαδημία του Νίκολα Βούιτσιτς.
Πρώιμη ζωή
Ο Μπέντερ γεννήθηκε στις 17 Νοεμβρίου 1997, στην Τσάπλινα της Βοσνίας-Ερζεγοβίνης και αργότερα πήγε στο Σπλιτ της Κροατίας. Σε ηλικία 12 ετών ξεκίνησε να παίζει στην ακαδημία μπάσκετ του Νίκολα Βούιτσιτς ως πόιντ γκαρντ. Ο Βούιτσιτς ήταν πρώην αστέρας της Μακάμπι Τελ Αβίβ και έγινε ο φύλακας του Μπέντερ. Στην ακαδημία, ο Μπέντερ έγινε πιο ευέλικτος παίκτης και «έμαθε πώς να παίζει όλες τις θέσεις στο γήπεδο». Ο Μπέντερ έπαιξε εκεί μαζί με τον μεγαλύτερο αδελφό του, τον Ιβάν, με τον Μπέντερ επίσης να παίζει με παιδιά που ήταν στην ηλικία του Ιβάν όταν πρωτοξεκίνησε να παίζει. Ο Μπέντερ έπαιξε επίσης με τις ομάδες νέων της KK Σπλιτ εκείνη τη στιγμή και εμφανίστηκε για την εθνική ομάδα μπάσκετ της Κροατίας κάτω των 16 ετών. Είχε ως είδωλο και πρότυπο για το παιχνίδι του τον Τόνι Κούκοτς, τον πρώην Κροάτη παίχτη του NBA, ενώ μεγάλωνε και έβλεπε παλιές κασέτες του παιχνιδιού του. Παρακολούθησε κυρίως αγώνες της Ευρωλίγκας, αλλά μερικές φορές παρακολουθούσε και του ΝΒΑ. Ένας από τους αγαπημένους του παίκτες της Ευρωλίγκας ήταν ο Σαρούνας Γιασικεβίτσιους.
Ισραήλ (2014–2016)
Το 2014, ο Μπέντερ υπέγραψε επταετές συμβόλαιο με τη Μακάμπι Τελ Αβίβ, μία ομάδα που έπαιζε στο Ισραηλινό Πρωτάθλημα και στην Ευρωλίγκα. Σύντομα δόθηκε δανεικός στην Ιρόνι Ραμάτ Γκαν της 2ης Κατηγορίας Ισραήλ, για την περίοδο 2014–15. Έκανε την πρώτη συμμετοχή του στις 21 Οκτωβρίου 2014, σημειώνοντας 13 πόντους, 13 ριμπάουντ και 4 ασίστ απέναντι στη Ραμάτ Χασαρόν. Κατέγραψε άλλο ένα νταμπλ-νταμπλ στις 12 Δεκεμβρίου, με 23 πόντους και 12 ριμπάουντ σε μία νίκη επί της Μακάμπι Ραναάνα. Ο Μπέντερ σημείωσε 25 πόντους, υψηλό χρονιάς, καθώς η ομάδα του νίκησε την Μπαράκ Νετάνια με έναν πόντο την 1η Ιανουαρίου 2015 Μετά από 28 αγώνες, τελείωσε την αγωνιστική περίοδο με μέσο όρο 9,7 πόντους, 7,4 ριμπάουντ, 2,6 ασίστ και 1,1 τάπες. Καθώς η χρονιά έφτασε στο τέλος της, ο Μπέντερ επέστρεψε στη Μακάμπι Τελ Αβίβ.
Ο Μπέντερ έπαιξε στον πρώτο αγώνα του για τη Μακάμπι Τελ Αβίβ στο Ισραηλινό Πρωτάθλημα στις 11 Οκτωβρίου 2015, με 5 πόντους, 3 ριμπάουντ και 3 τάπες σε μία νίκη επί της Μακάμπι Κιριάτ Γκατ. Σημείωσε διψήφιο αριθμό για πρώτη φορά με την ομάδα στον αγώνα του άλλου γύρου με την Κιριάτ Γκατ, προσθέτοντας 15 πόντους. Ο Μπέντερ σημείωσε 16 πόντους, υψηλό χρονιάς, στις 31 Δεκεμβρίου 2015, καθώς η ομάδα του νίκησε τη Χάποελ Χολόν. Την περίοδο 2015–16, βοήθησε τη Μακάμπι Τελ Αβίβ να κατακτήσει το δεύτερο συνεχόμενο Κύπελλο Ισραήλ του 2016 και ονομάστηκε ξένος All-Star για τον αγώνα All-Star του Ισραήλ το 2016.
Στις 6 Απριλίου 2016, ο Μπέντερ δήλωσε για το ντραφτ του ΝΒΑ του 2016. Το συμβόλαιό του με τη Μακάμπι Τελ Αβίβ εξαγοράστηκε αργότερα για 1,3 εκατομμύρια δολάρια.
Φοίνιξ Σανς (2016–2019)
Στις 23 Ιουνίου 2016, ο Μπέντερ επιλέχθηκε από τους Φοίνιξ Σανς με την τέταρτη συνολική επιλογή στο ντραφτ του ΝΒΑ του 2016. Θεωρήθηκε ευρέως ως ο καλύτερος διεθνής παίχτης προοπτικής που ήταν διαθέσιμος στο ντραφτ, εκτιμούμενος ιδιαίτερα για την ικανότητά του να σουτάρει την μπάλα με διάφορους τρόπους ως μεγαλόσωμος, καθώς και τις γενικές αναξιοποίητες δυνατότητές του σε άλλες πτυχές του παιχνιδιού. Ως τέταρτη γενική επιλογή, ο Μπέντερ έγινε ο πρωτάρης με την υψηλότερη επιλογή των Σανς από τότε που ο Άρμεν Γκίλιαμ αναδείχθηκε δεύτερος στη γενική το 1987, και ο Κροάτης με την υψηλότερη επιλογή σε ντραφτ του ΝΒΑ. Στις 7 Ιουλίου, υπέγραψε το συμβόλαιό του με τους Σανς και εντάχθηκε στην ομάδα για το Σάμερ Λιγκ του ΝΒΑ του 2016. Ο Μπέντερ έκανε την πρώτη συμμετοχή του για τους Σανς στην έναρξη της αγωνιστικής περιόδου στις 26 Οκτωβρίου 2016, σημειώνοντας 10 πόντους με 4 στα 5 σουτ εντός πεδιάς σε μία ήττα με 113-94 από τους Σακραμέντο Κινγκς. Με τον Μπέντερ να παίζει μαζί με τον Ντέβιν Μπούκερ και τον νεοσύλλεκτο Μαρκίζ Κρις, οι Σανς έγιναν η πρώτη ομάδα του ΝΒΑ που πήρε τρεις έφηβους στο παρκέ στο ίδιο παιχνίδι. Ο Μπέντερ προσχώρησε επίσης μαζί με τους Μπούκερ και Γιάννη Αντετοκούνμπο ως οι μόνοι 18χρονοι που σκόραραν 10 πόντους σε ένα παιχνίδι από το 2006–07. Έκανε το δεύτερο παιχνίδι 10 πόντων της χρονιάς στις 8 Νοεμβρίου σε μία ήττα με 124–121 από τους Πόρτλαντ Τρέιλ Μπλέιζερς. Στη συνέχεια είχε το τρίτο του παιχνίδι 10 πόντων στην αγωνιστική περίοδο στις 3 Δεκεμβρίου σε μία ήττα με 138–109 από τους Γκόλντεν Στέιτ Ουόριορς. Στις 26 Δεκεμβρίου, ο Μπέντερ κατέγραψε το πρώτο του νταμπλ-νταμπλ στην σταδιοδρομία του με 11 πόντους και 13 ριμπάουντ σε μία ήττα με 131–115 από τους Χιούστον Ρόκετς. Στις 8 Φεβρουαρίου 2017, ο Μπέντερ υποβλήθηκε σε μία επιτυχημένη τυπική αρθροσκοπική διαδικασία στον δεξιό αστράγαλο για την αφαίρεση ενός οστικού ακνίσματος. Στη συνέχεια αποκλείστηκε για περίπου τέσσερις έως έξι εβδομάδες. Επέστρεψε στη δράση στις 2 Απριλίου 2017, απέναντι στο Χιούστον.
Τον Ιούλιο του 2017, ο Μπέντερ επέστρεψε στους Σανς για το Σάμερ Λιγκ του ΝΒΑ του 2017. Σε πέντε αγώνες είχε κατά μέσο όρο 14,2 πόντους, 6,0 ριμπάουντ και 2,4 ασίστ ανά αγώνα. Στις 13 Νοεμβρίου 2017, ο Μπέντερ σημείωσε 15 πόντους, προσωπικό υψηλό του, σε μία ήττα με 100–93 από τους Λος Άντζελες Λέικερς. Στις 16 Δεκεμβρίου 2017, σημείωσε νέο ατομικό υψηλό με 17 πόντους σε μία νίκη με 108–106 επί των Μινεσότα Τίμπεργουλβς. Στις 7 Ιανουαρίου 2018, σημείωσε 17 από τους 20 πόντους του τότε νέου προσωπικού υψηλού του στο δεύτερο ημίχρονο της νίκης με 114–100 των Σανς επί των Οκλαχόμα Σίτι Θάντερ. Έκανε τα καλύτερα έξι τρίποντα στην ενεργό δράση του, με 5 στα 6 στο δεύτερο ημίχρονο. Στις 10 Φεβρουαρίου 2018, σημείωσε 23 πόντους, κορυφαίο στην σταδιοδρομία του σε μία ήττα με 123–113 από τους Ντένβερ Νάγκετς. Στις 8 Απριλίου 2018, ο Μπέντερ κατέγραψε 14 πόντους και 14 ριμπάουντ, προσωπικό υψηλό του σε μία ήττα με 117–100 από τους Γκόλντεν Στέιτ Ουόριορς.
Τον Ιούλιο του 2018, ο Μπέντερ επέστρεψε στους Σανς για το Σάμερ Λιγκ του ΝΒΑ του 2018. Στις 30 Οκτωβρίου 2018, οι Σανς απέρριψαν την επιλογή του Μπέντερ ύψους 5,9 εκατομμυρίων δολαρίων για τέταρτο χρόνο ως πρωτάρης, καθιστώντας τον ελεύθερο μετά την αγωνιστική περίοδο. Στις 5 Απριλίου 2019, ο Μπέντερ σημείωσε εφτά τάπες, προσωπικό υψηλό του, σε μία νίκη με 133–126 στην παράταση επί των Νιου Όρλεανς Πέλικανς.
Μιλγουόκι Μπακς (2019–2020)
Τον Ιούλιο του 2019, ο Μπέντερ υπέγραψε ελάχιστη συμφωνία δύο ετών με τους Μιλγουόκι Μπακς. Το πρώτο έτος της συμφωνίας του Μπέντερ ήταν εν μέρει εγγυημένο, αλλά έγινε πλήρως εγγυημένο όταν οι Μπακς δεν παραιτήθηκαν από τον Μπέντερ έως τις 7 Ιανουαρίου, ενώ ο δεύτερος δεν ήταν εγγυημένος. Ο Μπέντερ τοποθετήθηκε στους Ουισκόνσιν Χερντ για την έναρξη της χρονιάς του NBA G League. Στις 10 Φεβρουαρίου 2020, οι Μιλγουόκι Μπακς ανακοίνωσαν ότι είχαν χωρίσει με τον Μπέντερ.
Γκόλντεν Στέιτ Ουόριορς (2020)
Στις 23 Φεβρουαρίου 2020, οι Γκόλντεν Στέιτ Ουόριορς ανακοίνωσαν ότι υπέγραψαν με τον Μπέντερ συμβόλαιο 10 ημερών. Στο πρώτο του παιχνίδι που έπαιξε απέναντι στην πρώην ομάδα του, τους Φοίνιξ Σανς, σημείωσε 13 πόντους και 9 ριμπάουντ σε μία νίκη με 115–99 στις 29 Φεβρουαρίου. Στη συνέχεια σύναψε δεύτερο συμβόλαιο 10 ημερών στις 5 Μαρτίου 2020. Στο τελευταίο του παιχνίδι πριν διακοπεί η χρονιά του ΝΒΑ λόγω της πανδημίας του COVID-19, ο Μπέντερ ισοφάρισε το ατομικό υψηλό του με 23 πόντους σε 8 στα 12 σουτ εντός πεδιάς και πρόσθεσε 7 ριμπάουντ σε μία ήττα με 131-107 από τους Λος Άντζελες Κλίπερς στις 10 Μαρτίου. Η χρονιά διακόπηκε ενώ ο Μπέντερ ήταν ακόμη σε συμβόλαιο και έμεινε ελεύθερος πριν από την επανέναρξη της αγωνιστικής περιόδου τον Ιούλιο.
Επιστροφή στο Ισραήλ (2020–σήμερα)
Στις 23 Σεπτεμβρίου 2020, ο Μπέντερ υπέγραψε με τη Μακάμπι Τελ Αβίβ του Ισραηλινού Πρωταθλήματος και της Ευρωλίγκας.
Μικρές Εθνικές Ομάδες
Ο Μπέντερ αγωνίστηκε για την εθνική ομάδα κάτω των 16 ετών της Κροατίας στο Ευρωπαϊκό Πρωτάθλημα Παίδων της FIBA το 2012 στη Λετονία και τη Λιθουανία. Σε πέντε αγώνες, είχε μέσο όρο 2,8 πόντους και 1,4 ριμπάουντ σε 5,6 λεπτά ανά παιχνίδι. Την επόμενη χρονιά, επέστρεψε στο Ευρωπαϊκό Πρωτάθλημα Παίδων της FIBA του 2013 στην Ουκρανία, βελτιωμένος σε 9 αγώνες με 9,8 πόντους, 10,8 ριμπάουντ και 4,1 ασίστ σε 35,4 λεπτά ανά αγώνα. Ο Μπέντερ βελτιώθηκε ακόμη περισσότερο, ενώ έπαιζε με την εθνική ομάδα κάτω των 18 ετών της Κροατίας, στο Ευρωπαϊκό Πρωτάθλημα Εφήβων της FIBA το 2014 στην Τουρκία. Σε 9 αγώνες, είχε μέσο όρο 14,4 πόντους, 10,4 ριμπάουντ και 4,9 ασίστ σε 29 λεπτά ανά αγώνα, βοηθώντας την ομάδα του να κερδίσει το χάλκινο μετάλλιο και να επιλεχτεί στην Καλύτερη Ομάδα της Διοργάνωσης.
Το 2015, ο Μπέντερ επιλέχθηκε από την Κροατία για το Παγκόσμιο Κύπελλο Νέων Ανδρών της FIBA του 2015 στην Κρήτη, στην Ελλάδα, αλλά αναγκάστηκε να αποσυρθεί επειδή οι παίχτες της ομάδας ήταν υποχρεωμένοι να φορούν ενδύματα και υποδήματα της επωνυμίας Τζόρνταν, λόγω συμφωνίας χορηγίας. Ο Μπέντερ είχε υπογράψει παρόμοια συμφωνία με τον χορηγό του Αντίντας, η οποία τον εμπόδισε να φορέσει άλλες επωνυμίες. Ο Μπέντερ εξέφρασε απογοήτευση για την απόφαση της Κροατικής Ομοσπονδίας Καλαθοσφαίρισης, λέγοντας μάλιστα ότι δεν είχαν κανένα λόγο να επιτεθούν στην πίστη του στην Κροατία ή στην πίστη της οικογένειάς του σε αυτήν. Η Αντίντας σχεδίασε αργότερα ένα ζευγάρι υποδημάτων χωρίς λογότυπο για τον Μπέντερ, προκειμένου να παίξει με τη Μακάμπι Τελ Αβίβ, καθώς επίσης χορηγούνται από την Τζόρνταν Μπραντ, ως απάντηση στη στάση της Κροατικής Ομοσπονδίας Καλαθοσφαίρισης.
Εθνική ομάδα ανδρών
Τον Ιούνιο του 2017, ο Μπέντερ έλαβε άδεια από τους Φοίνιξ Σανς για να παίξει με την εθνική Κροατίας στο Ευρωπαϊκό Πρωτάθλημα του 2017. Στο Ευρωπαϊκό Πρωτάθλημα του 2017, είχε μέσο όρο 4,3 πόντους, 2 ριμπάουντ και 1 ασίστ ανά αγώνα, σε 6 αγώνες που έπαιξε.
Προφίλ παίκτη
Ο Μπέντερ έχει συγκριθεί έντονα με τον Κρίσταπς Πορζίνγκις σε σημείο που τα στελέχη του NBA τον θεωρούσαν ως μία από τις κορυφαίες πέντε επιλογές, παρόμοια με τον Πορζίνγκις λόγω του ύφους παιχνιδιού τους, είτε επειδή αυτό αποτελεί σημείο πώλησης είτε επειδή είναι μία καλή κάλυψη συνολικά. Ωστόσο, ενώ ο Πορζίνγκις μπορεί να είναι ο πιο δυνατός σουτέρ και σκόρερ, ο Μπέντερ χαρακτηρίζεται σταθερά ως ο πιο δυνατός πασαδόρος και χειριστής της μπάλας.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Σπλιτ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Σέντερ
Κάτι Ψήνεται
Το Κάτι Ψήνεται είναι μία ελληνική διαγωνιστική ριάλιτι τηλεοπτική εκπομπή μαγειρικού περιεχομένου, παραγωγής 2009-2022, που βασίζεται στο βρετανικό τηλεοπτικό διαγωνισμό μαγειρικής Come Dine with Me. Στην ελληνική εκδοχή της εκπομπής, κατά τη διάρκεια των πρώτων δέκα σεζόν, εκφωνητής της εκπομπής είναι ο Γιώργος Χατζηπαύλου ενώ στην τελευταία επαναφορά της εκπομπής η Κωνσταντίνα Σπυροπούλου επισκέπτεται τους διαγωνιζόμενους ως παρουσιάστρια.
Δομή
Κάθε εβδομάδα πέντε παίκτες καλούνται να διαγωνιστούν μεταξύ τους για τον τίτλο του "Καλύτερου Οικοδεσπότη". Κάθε μέρα ένας από αυτούς μας ανοίγει το σπίτι του και ετοιμάζει τρία φαγητά: ένα ορεκτικό, ένα κυρίως πιάτο κι ένα επιδόρπιο. Πριν όμως αρχίσει την προετοιμασία, έχει 30 λεπτά στη διάθεσή του να κάνει τα ψώνια του σε ένα σούπερ μάρκετ. Μόλις τελειώσει και τα ψώνια, επιστρέφει σπίτι και ετοιμάζει τα φαγητά, στα οποία πρέπει να δώσει ένα όνομα. Εν τω μεταξύ εμείς βλέπουμε τους καλεσμένους, δηλαδή τους υπόλοιπους τέσσερεις παίκτες, να εκφράζουν τις απόψεις τους για το τι μπορεί να σημαίνει το όνομα κάθε φαγητού και τι φαγητό θα είναι, καθώς και τις απόψεις τους για το πώς θα κυλήσει η βραδιά. Ύστερα προετοιμάζει το σπίτι και υποδέχεται τους καλεσμένους. Οι καλεσμένοι, κατά τη διάρκεια του δείπνου, λένε τις γνώμες τους για το κάθε πιάτο και βλέπουν το σπίτι του οικοδεσπότη.
Τις εννέα πρώτες σεζόν, στον τηλεοπτικό σταθμό Alpha TV, ο οικοδεσπότης είχε την ευκαιρία να κάνει happening, για παράδειγμα να καλέσει στο σπίτι του κάποιους φίλους του ή κάποιους γνωστούς για να τραγουδήσουν ή να χορέψουν και να διασκεδάσουν οι καλεσμένοι. Στο τέλος του δείπνου, βαθμολογούν τον οικοδεσπότη. Την Παρασκευή, την τελευταία ημέρα της εβδομάδας για το "Κάτι Ψήνεται", ο οικοδεσπότης εκείνης της ημέρας ανακοινώνει τα αποτελέσματα, καθώς και τον νικητή ο οποίος κερδίζει χρηματικό έπαθλο. Επίσης, μπορεί να υπάρχει ισοπαλία και στη θέση του νικητή, αλλά και στις άλλες θέσεις. Αν δύο ή περισσότεροι άνθρωποι μοιράζονταν την πρώτη θέση (Ο μέγιστος αριθμός νικητών μέσα σε μία εβδομάδα ήταν τρεις, το 2010 στην 2η σεζόν), τότε μοιράζονταν στα ίσα και το χρηματικό έπαθλο. Στις 3 Απριλίου 2009, αναδείχθηκε η νικήτρια της πρώτης εβδομάδας, η αισθητικός Νανά Αγγελοπούλου.
Αρχελών
Ο ΑΡΧΕΛΩΝ ιδρύθηκε το 1983 με την ονομασία Σύλλογος για την Προστασία της Θαλάσσιας Χελώνας και είναι μη-κερδοσκοπικό σωματείο με σκοπό την προστασία των θαλάσσιων χελωνών και των βιοτόπων τους. Οι κύριες δράσεις του αφορούν συστηματική παρακολούθηση και έρευνα, διάσωση και περίθαλψη τραυματισμένων και άρρωστων χελωνών καθώς και ευαισθητοποίηση του κοινού.
Εξωτερικοί Σύνδεσμοι
Επίσημη Ιστοοσελίδα
Ουέσκα
Η Ουέσκα (Huesca, αραγωνικά: Uesca) είναι πόλη της Ισπανίας και πρωτεύουσα της ομώνυμης επαρχίας. Βρίσκεται στην βορειοανατολική Ισπανία κοντά στα Πυρηναία όρη στην αυτόνομη κοινότητα της Αραγωνίας. Η Ουέσκα έχει πληθυσμό 52.223 κατοίκους.
Ιστορία
Ο Ισπανός ιστορικός του 18ου αιώνα Ενρίκε Φλόρεθ έχει επισημάνει πως θα ήταν αδύνατο η πόλη να παρέχει τέτοιες τεράστιες ποσότητες αργύρου, όπως έχει καταγραφεί από τους αρχαίους συγγραφείς σύμφωνα με τους όρους «argentum Oscense», «signatum Oscense» και είναι της γνώμης ότι η λέξη «Oscense» σήμαινε «ισπανικά», που είναι παραφθορά του «Eus-cara». Η Εκλατινισμένη πλέον πόλη έγινε μία Ισοπολίτιδα πόλη με διάταγμα του Οκταβιανού Αυγούστου το 30 Π.Χ. Οι Άραβες κατέλαβαν την πόλη στα τέλη του 8ου αιώνα και η πόλη ονομάστηκε Βάσκαχ (وشقة στα αραβικά), που ανήκε στα άνω εδάφη του Εμιράτου της Κόρδοβας. Κυβερνήθηκε από ένα τοπικό κυβερνήτη που διορίστηκε από την Κόρδοβα, αλλά ήταν επανειλημμένα αντικείμενο πολιτικών αναταραχών, εξεγέρσεων και δολοφονιών, καθώς οι δυναστείες Μπανού Κάσι, Μπανού Αμρούς και Μπανού Αλ-Ταβίλ, καθώς και η δυναστεία Αρίστα-Ίνιγεθ της Παμπλόνα, μάχονταν για αποκτήσουν έλεγχο, αυτονομία και ανεξαρτησία από το Εμιράτο. Στα μέσα του 10ου αιώνα, η Βάσκαχ μεταφέρθηκε στην αραβική δυναστεία Μπανού Τουχίμπι, η οποία διοικούσε τις περιοχές άνω της Σαραγόσας, και το 1018 έγινε μέρος του κρατιδίου Τάιφα της Σαραγόσας, όταν απελευθερώθηκαν με επιτυχία από το υπό εξαφάνιση Χαλιφάτο. Το 1094 ο Σάντσο Ραμίρεθ της Αραγωνίας έχτισε το κοντινό Κάστρο του Μοντεαραγόν με την πρόθεση να πολιορκήσει τη Βάσκαχ αλλά σκοτώθηκε από ένα αδέσποτο βέλος καθώς έφτανε στα τείχη της πόλης. Το 1096 κατακτήθηκε από τον Πέτρο Α ' της Αραγωνίας και έγινε πρωτεύουσα του Βασιλείου της Αραγωνίας μέχρι το 1118 όταν και μεταφέρθηκε στην συνέχεια στην Σαραγόσα από τον Αλφόνσο Α´ τον Μαχητή.
Το 1354, ο Βασιλιάς Πέτρος Δ´ της Αραγωνίας, ίδρυσε το Πανεπιστήμιο της Ουέσκας, το οποίο αρχικά είχε θεολογική σχολή. Το πανεπιστήμιο επεκτάθηκε, αλλά από το τέλος του 16ου αιώνα επισκιάστηκε από το Πανεπιστήμιο της Σαραγόσας. Το πανεπιστήμιο καταργήθηκε το 1845.
Κατά τη διάρκεια του ισπανικού Εμφυλίου Πολέμου (1936-39) το «Μέτωπο Ουέσκα», ήταν η σκηνή για μερικές από τις χειρότερες μάχες μεταξύ των Ρεπουμπλικάνων και του στρατού του δικτάτορα Φράνκο. Η πόλη πολιορκήθηκε από τους Ρεπουμπλικάνους, με τον Τζορτζ Όργουελ ανάμεσά τους, αλλά δεν έπεσε.
Μεσαίωνας
thumb|left|250px|Σκήτη της [[Μοναστήρι του Αγίου Πέτρου του Παλιού (Ουέσκα)|εκκλησίας του Αγίου Πέτρου του Παλιού.]]
thumb|250px|Ο καθεδρικός ναός της Σάντα Μαρία στην Ουέσκα
Αναγέννηση
thumb|left|250px|Το Δημαρχείο αποτελεί χαρακτηριστικό παράδειγμα αραγωνικού δημαρχιακού κτιρίου του [[16ος αιώνας|16ο αιώνα.]]
Μπαρόκ
thumb|250px|Βασιλική του Αγίου Λαυρεντίου.
Μοντερνισμός
thumb|250px|Παντοπωλείο La Confianza thumb|left|250px|Το Σιντριβάνι των Μουσών σε κεντρική πλατεία στην Ουέσκα
thumb|250px|Το Círculo Oscense (γνωστό ως Καζίνο)
Εκδηλώσεις και γιορτές
Στην πόλη της Ουέσκας λαμβάνει χώρα κάθε χρόνο το «Φεστιβάλ του Αγίου Λαυρεντίου» (Fiestas de San Lorenzo) από τις 9 έως τις 15 Αυγούστου με ποικίλες δραστηριότητες, κατά την διάρκεια του οποίου η πόλη δέχεται και τους περισσότερους επισκέπτες. Στην Ουέσκα επίσης λαμβάνει χώρα σε ετήσια βάση το «Διεθνές Φεστιβάλ Κινηματογράφου Ουέσκας» στο σύγχρονο συνεδριακό κέντρο Palacio de Congresos. Η Ουέσκα είναι επίσης η γενέτειρα του σκηνοθέτη Κάρλος Σάουρα και του αδελφού του Αντόνιο Σάουρα, ενός σύγχρονου καλλιτέχνη. thumb|250px|Το τεχνολογικό πάρκο της Walqa
Οικονομία
Έξω από την Ουέσκα βρίσκεται το «Τεχνολογικό πάρκο της Walqa» στο οποίο δραστηριοποιούνται περί τις 65 εταιρίες πάνω στον τεχνολογικό τομέα και κυρίως στους τομείς της πληροφορικής και των επικοινωνιών, της βιοτεχνολογίας και των ανανεώσιμων πηγών ενέργειας, και στις οποίες εργάζονται πάνω από 1000 άτομα. Στο πάρκο εδρεύει επίσης και το «Αστρονομικό Κέντρο της Αραγωνίας» όπου υπάρχει αστρονομικό παρατηρητήριο.
Αθλητισμός
Στην πόλη εδρεύει η ποδοσφαιρική ομάδα Σοσιεδάδ Ντεπορτίβα Ουέσκα. Η ομάδα μπάσκετ της πόλης είναι η Πένιας Ουέσκα (CB Peñas Huesca) από την οποία μάλιστα ξεκίνησε την ευρωπαϊκή του καριέρα ο Αμερικάνος θρύλος του ευρωπαϊκού μπάσκετ Αλφόνσο Φορντ.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Αραγωνία
Αλμπέρτο Βάργκας
Ο Αλμπέρτο Βάργκας (Alberto Vargas y Chávez) (9 Φεβρουαρίου 1896 – 30 Δεκεμβρίου 1982) ήταν Περουβιανός ζωγράφος και δημιουργός των κοριτσιών pin-ups. Συχνά θεωρείται ένας από τους σημαντικότερους καλλιτέχνες pin-up. Πλήθος ζωγραφικών έργων του έχουν πουληθεί και συνεχίζουν να πωλούνται για πολλές χιλιάδες δολάρια.
Ζωή και καριέρα
Γεννημένος στην Αρεκίπα του Περού ήταν γιος του γνωστού Περουβιανού φωτογράφου Max T. Vargas. Ο Αλμπέρτο Βάργκας μετακόμισε στις Η.Π.Α. το 1916 αφού είχε σπουδάσει τέχνη στην Ευρώπη, και συγκεκριμένα στη Ζυρίχη και τη Γένοβα πριν τον Πρώτο Παγκόσμιο Πόλεμο. Όσο καιρό ήταν στην Ευρώπη είδε ένα αντίτυπο του Γαλλικού περιοδικού La Vie Parisienne, του οποίου το εξώφυλλο είχε φιλοτεχνήσει η Raphael Kirchner, την οποία αναφέρει πως επηρέασε σημαντικά τη δουλειά του.
Στις αρχές της καριέρας του στη Νέα Υόρκη δούλεψε ως καλλιτέχνης για το Ziegfeld Follies και για πολλά Χολυγουντιανά στούντιος. Ο Ziegfeld κρέμασε τον πίνακα της Όλιβ Τόμας, που θεωρείτο μια από τα πρώτα Vargas Girls, στο θέατρο του. Το πιο γνωστό έργο του που αφορούσε τον κινηματογράφο ήταν η αφίσα για το έργο Η αμαρτία της Νόρα Μοράν του 1933, η οποία απεικονίζει μια σχεδόν γυμνή Ζήτα Γιόχαν σε μια πόζα απελπισίας. Η αφίσα συχνά αναφέρεται ως μια από τις καλύτερες κινηματογραφικές αφίσες όλων των εποχών. Έγινε ευρέως γνωστός τη δεκαετία του 1940 ως ο δημιουργός των χαρακτηριστικών pin-ups του Δεύτερου Παγκοσμίου Πολέμου, για το περιοδικό Esquire γνωστά και ως Varga Girls. Μεταξύ της περιόδου 1940 και 1946 ο Βάργκας δημιούργησε 180 ζωγραφιές για το συγκεκριμένο περιοδικό. Η τέχνη nose art σε πολλά Αμερικανικά και συμμαχικά μαχητικά αεροσκάφη του Δεύτερου Παγκοσμίου Πολέμου είχε ως έμπνευση και προσαρμοζόταν σε αυτά τα σχέδια των κοριτσιών pin-up του περιοδικού Esquire, καθώς και σε αυτά του Τζόρτζ Πέτι αλλά και άλλων καλλιτεχνών.
Το 2004 ο Χιού Χέφνερ ο ιδρυτής και αρχισυντάκτης του περιοδικού Playboy, που είχε προηγουμένως εργαστεί για το περιοδικό Esquire έγραψε: «Το Αμερικανικό Ταχυδρομείο προσπάθησε να κλείσει το περιοδικό Esquire'' τη δεκαετία του 1940 αφαιρώντας του τη δεύτερη κλάσης ταχυδρομική του άδεια. Η Ομοσπονδιακή αστυνομία είχε αντιρρήσεις κυρίως για τις εικονογραφήσεις και την τέχνη pin-up του Αλμπέρτο Βάργκας. Το Esquire κέρδισε τη δίκη που έφτασε μέχρι το Ανώτατο Δικαστήριο της Αμερικής, αλλά το περιοδικό αφαίρεσε τις εικονογραφήσεις για παν ενδεχόμενο»''. Μια νομική διαμάχη που ξέσπασε ανάμεσα στο Esquire και στον Βάργκας σχετικά με τη χρήση του ονόματος Varga είχε ως αποτέλεσμα την καταδίκη του καλλιτέχνη. Πάλεψε οικονομικά μέχρι το 1959, όταν και το Playboy άρχισε να χρησιμοποιεί τη δουλειά του. Για τα επόμενα 16 χρόνια δημιούργησε 152 ζωγραφιές για το περιοδικό. Η καριέρα του γνώρισε άνθιση και διοργάνωσε μεγάλες εκδηλώσεις σχετικά με την παρουσίαση της δουλειάς του ανά τον κόσμο.
Η δουλειά του Βάργκας, οι ζωγραφιές και τα σχέδια με χρώμα, κατά περιόδους τη δεκαετία του 1960 και 1970 χρησιμοποιούνταν σε τεύχη του περιοδικού Playboy.
Ο θάνατος της γυναίκας του Άννα Μέη το 1974 τον καταρράκωσε και σταμάτησε να ζωγραφίζει. Η Άννα Μέη υπήρξε η επαγγελματική συνεργάτης και το μοντέλο του, η μούσα του με κάθε έννοια. Η έκδοση της αυτοβιογραφίας του το 1978 προκάλεσε το ενδιαφέρον για τη δουλειά του και τον οδήγησε να επανέλθει από την αυτόβουλη συνταξιοδότησή του, κάνοντας μερικά έργα όπως το εξώφυλλο του μουσικού άλμπουμ των The Cars (Candy-O, 1979) και της Bernadette Peters (Bernardette Peters 1980, Now Playing 1981). Πέθανε από έμφραγμα στις 30 Δεκεμβρίου του 1982, σε ηλικία 86 ετών.
Πολλά έργα του Βάργκας από την περίοδο που εργαζόταν για το Esquire ανήκουν τώρα στο Μουσείο της Τέχνης Spencer στο Πανεπιστήμιο του Κάνσας. Δωρίστηκαν το 1980 μαζί με ένα μεγάλο μέρος άλλης μορφής κομματιών τέχνης που ανήκαν στο περιοδικό.
Ο Βάργκας ευρέως εκλαμβάνεται σαν ένας από τους καλύτερους καλλιτέχνες της γενιάς του. Έχει διατελέσει κριτής για τα καλλιστεία ομορφιάς Μις Υφήλιος από το 1956 μέχρι το 1958.
Γνωστές γυναίκες έχουν ζωγραφιστεί από το Βάργκας όπως η Όλιβ Τόμας, Μπίλι Μπούρκ, Νίτα Ναλντί, Μαίριλιν Μίλερ, Παουλέτ Γκοντάρντ, Μπερναντέτ Πίτερς, Ίρις Μακάλα και η Ρούθ Έτινγκ.
Εξωτερικοί σύνδεσμοι
Κατηγορία:Καλλιτέχνες pin-up Κατηγορία:Αμερικανοί εικονογράφοι
Brotherhood of Man
Οι Brotherhood of Man είναι ένα βρετανικό συγκρότημα της ποπ, το οποίο έκανε επιτυχία στη δεκαετία του 1970. Κέρδισαν τον διαγωνισμό τραγουδιού της Eurovision το 1976 με το τραγούδι "Save Your Kisses for Me".
Δημιουργήθηκαν το 1969 από τον τραγουδοποιό και δισκογραφικό παραγωγό Τόνι Χίλερ. Το όνομά τους (Brotherhood of Man) ήταν αρχικά ένας συλλογικός τίτλος για τραγουδιστές που άλλαζαν πολύ συχνά στη σύνθεση του συγκροτήματος. Νωρίτερα, σημείωσαν διεθνή επιτυχία με το τραγούδι τους "United We Stand" (1970), το οποίο χρησιμοποιήθηκε ακόμα και ως ύμνος. Ως το 1973 το συγκρότημα είχε πάρει τον δρόμο του και ο Χίλερ έφτιαξε ένα τετραμελές συγκρότημα, αποτελούμενο από τους Μάρτιν Λι, Λι Σέριντεν, Νίκι Στίβενς και Σάντρα Στίβενς. Με την σύνθεση εκείνη, το γκρουπ έκανε μεγάλες επιτυχίες, όπως τα "Kiss Me Kiss Your Baby", "Angelo", "Oh Boy (The Mood I'm In)" και "Figaro". Στην πατρίδα τους, το Ηνωμένο Βασίλειο σημείωσαν την μεγαλύτερη επιτυχία, με 3 τραγούδια στην κορυφή και 4 άλμπουμ στα 20 καλύτερα. Με αυτήν τη σύνθεση το συγκρότημα συνεχίζει ως σήμερα, παίζοντας ανά την Ευρώπη. Συνολικά έχουν κυκλοφορήσει 16 studio albums, με παγκόσμιες πωλήσεις δίσκων που ξεπερνούν τα 15 εκατομμύρια.
Μέλη
Brotherhood of Man I (1969–1972) Brotherhood of Man II (1972–σήμερα)
Εξωτερικοί σύνδεσμοι
Κατηγορία:Βρετανικά μουσικά συγκροτήματα Κατηγορία:Συμμετέχοντες στη Eurovision Κατηγορία:Νικητές Διαγωνισμού Τραγουδιού Eurovision
Περιοχή Τανταχίμπα
Η Περιοχή Τανταχίμπα (Αγγλικά: Tandahimba District, Σουαχίλι: Wilaya ya Tandahimba), είναι μία από τις έξι περιοχές στη Περιφέρεια Μτουάρα (Mtwara Region) της Τανζανίας. Συνορεύει στα Βόρεια με το Περιφέρεια Λίντι (Lindi Region), Ανατολικά με την Αγροτική Περιοχή Μτουάρα (Mtwara Rural District), στα Νότια με τον Ποταμό Ρουβούμα (Ruvuma River) και τη Μοζαμβίκη και Δυτικά με την Περιοχή Νεουάλα (Newala District).
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Τανταχίμπα (Tandahimba District) ήταν 204.648 (εκ των οποίων 110.622 γυναίκες και 94.026 άρρενες).